open-index/open-wikipedia-markdown huggingface dataset:
Rokycany (okres Prešov)

**Rokycany** je obec na východnom Slovensku, nachádza sa v okrese Prešov

## Kultúra a zaujímavosti
### Pamiatky
* Rímskokatolícky Kostol sv. Kataríny Alexandrijskej, jednoloďová gotická stavba s polygonálnym ukončením presbytéria a predstavanou vežou, druhej tretiny 15. storočia. Staviteľom kostola bolo mesto Košice, ktoré obec vlastnilo. Stojí na mieste staršej románskej stavby, ktorú identifikoval archeologický výskum. V období reformácie od roku 1585 bol kostol evanjelický. Rekatolizovaný bol v roku 1721. V tomto období prešiel barokovou úpravou trvajúcou do roku 1756, z ktorej pochádza zaklenutie valenou klenbou v presbytériu aj lodi a západná prístavba. Prestavbu pripomína latinský nápis s vročením na južnej fasáde. V rokoch 1855 – 1856 bol znovu obnovený, v roku 1866 bola pristavaná veža. Západná betónová empora vznikla v roku 1966. Od roku 2007 prechádza obnovou. Zo stredovekej stavby sa zachovali obvodové múry a kamenárske detaily ako portál do sakristie v tvare oslieho chrbta s erbom Uhorska a Košíc, ako donátora stavby a kamenné pastofórium s reliéfom hlavy Krista a rastlinnými motívmi. Na južnej fasáde je zachovaný sedlový portál do lode. Gotické oltáre z tohto kostola sú súčasťou zbierok v Košiciach a Budapešti. Fasády sú členené opornými piliermi a oknami s polkruhovým záklenkom a pravouhlým nadpražím. Veža s drevenou nadstavbou je ukončená ihlancovou helmicou.

* Evanjelický kostol, jednoloďová modernistická stavba s polygonálnym ukončením presbytéria a predstavanou vežou, z roku 1930. Autorom projektu je architekt Bartolomej Patzelt. Oltár je dielom rezbára Floriána Kellera. Fasády kostola sú členené opornými piliermi a oknami s polkruhovým záklenkom. Veža má ploché terasové ukončenie s malou zvonicou so zvonovitou helmicou.

Súbor:Slovakia Rokycany 8.JPG|Kostol sv. Kataríny Alexandrijskej
Súbor:Rokycany12Slovakia.jpg
Súbor:Slovakia Sariska highlands 74.jpg|Evanjelický kostol
Súbor:Slovakia Sariska highlands 75.jpg


## Referencie

## Pozri aj
* Zoznam kultúrnych pamiatok v obci Rokycany

## Iné projekty

## Externé odkazy
* 


Kategória:Obce okresu Prešov
Ondrašovce

**Ondrašovce** sú obec na Slovensku v okrese Prešov.

## Referencie

## Iné projekty


Kategória:Obce okresu Prešov
Lipníky

**Lipníky** sú obec na Slovensku v okrese Prešov.

## Polohopis
Obec sa nachádza asi  severovýchodne od mesta Prešov na ceste I triedy smerom do Vranova nad Topľou.
Obec Lipníky vznikla 28. augusta 1990 spojením susediacich osád: Lipníky, Podhrabina a Taľka.

## Kultúra a zaujímavosti
### Pamiatky
* Železničný tunel pod kopcom Petič, technická pamiatka z roku 1943. Nachádza sa na severnom okraji obce.

* Pamätné miesto s pomníkom SNP, miesto zavraždenia šiestich občanov z obce Nemcovce v roku 1944. Nachádza sa tu pomník z roku 1974.

Súbor:Villages14Slovakia236.JPG|Železničný tunel pod kopcom Petič
Súbor:Villages14Slovakia237.JPG
Súbor:Národná kultúrna pamiatka, pomník SNP Lipníky WMP 19 Slovakia110.jpg|Pamätník SNP
Súbor:Národná kultúrna pamiatka, pomník SNP Lipníky WMP 19 Slovakia119.jpg
Súbor:Národná kultúrna pamiatka, pomník SNP Lipníky WMP 19 Slovakia111.jpg


## Školstvo
* Materská škola

## Referencie

## Iné projekty

## Externé odkazy
* 


Kategória:Obce okresu Prešov
Nemcovce (okres Prešov)

**Nemcovce** sú obec na Slovensku v okrese Prešov.

## Polohopis

### Časti obce
Obec nie je členená ulicami, okrem hlavnej časti tvoria územie aj miestne časti Majerisko a Záhumnie.

K obci patrí aj osada Zimná Studňa, ktorá je od Nemcoviec vzdialená 2 km.

### Vodné toky
Ladianka

## Dejiny
V dvanástom až trinástom storočí – v období po tatárskom  vpáde nastalo osídlenie terajšieho Slovenska nemeckými osadníkmi. Pravdepodobne z tohto obdobia pochádza aj názov obce Nemcovce, podľa národnej príslušnosti osadlíkov . Už prvá písomná zmienka o obci z roku 1364 hovorí o tomto názve. Pôvodne obec tvorilo niekoľko osád – „Gerendeľ, Hydekut a Mlynica“, kým sa obyvatelia neusadili na terajšom mieste. Podľa niektorých zdrojov história siaha až do obdobia Veľkomoravskej ríše, čo dokazujú početné vykopávky v katastrálnom území obce.

## Politika

### Obecné zastupiteľstvo
Približne na začiatku obce sa nachádza obecný úrad spojený s kultúrnym domom.

### Susedné obce
Obec susedí s obcami, priamo či nepriamo: 
* Lada
* Kapušany
* Lipníky
* Šarišská Poruba

## Obyvateľstvo
náhľad|Pohľad na Nemcovce smerom od osady Zimná Studňa
Počas niekoľkých storočí obec prešla mnohými zmenami až k terajšiemu stavu. V súčasnej dobe má obec cca 110 obytných domov, v ktorých žije 469 obyvateľov (podľa sčítania ľudu z 31.12.2015). Obec tvorí cca 249 rímskokatolíkov a cca 220 evanjelikov a. v. vyznania.

### Náboženstvo
#### Evanjelická cirkev a. v.
Cirkevný zbor v Šarišsko-zemplínskom senioráte, do roku 1952 v Šarišskom senioráte. Vznikol v druhej polovici 16. storočia, pravdepodobne ako fília Prešova, Kapušian a Chmeľova, ako samostatný zbor od roku 1636. Prvý kostol používal zbor do roku 1786, druhý kostol, vybudovaný roku 1786, pre zlý stav v roku 1914 zbúraný, terajší kostol postavený 1961. Fara bola vybudovaná v roku 1989. Filiálky cirkevného zboru: Lada, Kapušany, Šarišská Poruba, Lipníky a Zimná Studňa.

## Kultúra a zaujímavosti
### Pomníky
V strede obce je postavený pamätník šiestim občanom zastreleným počas druhej svetovej vojny nemeckými fašistami.

### Parky
Uprostred obce sa nachádza malý park, ktorý stratil svoju bývalú podobu.

### Pravidelné podujatia
* Každý rok 1. júna sa tu usporadúva slávnosť dňa detí, počas ktorej sa súťaží a nakoniec je zakončená diskotékou.
* Občas sa tu koná súťaž medzi jednotlivými družstvami DHZ na miestnom futbalovom ihrisku.

## Občianska vybavenosť
Nachádza sa tu evanjelický a.v. kostol (1961) s farou (1989) a rímskokatolícky Kostol sv. Cyrila a Metoda, postavený v roku 1969.

## Šport
V obci sa nachádza futbalové ihrisko, tenisový kurt a v zime aj 2 klziská.

## Doprava
Stredom obce vedie asfaltová cesta až po osadu Zimná Studňa.
Okolo obce vedie železničná trať.

## Galéria

Súbor:Villages14Slovakia226.JPG|Evanjelický kostol
Súbor:Slovakia Nemcovce 2.JPG|Kostol sv. Cyrila a Metoda
Súbor:Villages14Slovakia216.JPG|Pomník obetiam druhej svetovej vojny
Súbor:Slovakia Nemcovce 4.JPG


## Referencie

## Iné projekty

## Externé odkazy
* 


Kategória:Obce okresu Prešov
Medzany

**Medzany** sú obec na Slovensku v okrese Prešov.

## Polohopis
Obec sa rozprestiera v Šarišskom podolí na strednom toku rieky Torysy. Charakteristickú panorámu chotára obce tvorí Šarišský hradný vrch () sopečného pôvodu, tvorený mladotreťohornými amfibolicko pyroxénickými andezitmi.

## Kultúra a zaujímavosti
### Pamiatky
* Rímskokatolícky Kostol Všetkých svätých, jednoloďová klasicistická stavba s polkruhovým ukončením presbytéria a predstavanou vežou, z roku 1810. Stojí na mieste staršej stredovekej stavby, z ktorej sa dochovala, pravdepodobne renesančná, veža. Úpravami prešiel v roku 1867, 1904, 1927 a 1940. Interiér je zaklenutý pruskými klenbami. Zariadenie, vrátane hlavného oltára, pochádza zo začiatku 20. storočia. Kostol má hladké fasády so sekundárnymi bočnými prístavbami z obdobia po roku 1970. Veža má v hornej časti lizénové rámovanie, ukončená je ihlancovou helmicou.

Súbor:Medzany12Slovakia5.JPG|Kostol Všetkých svätých


## Občianska vybavenosť
Okrem rímskokatolíckeho kostola sa v obci nachádza aj evanjelická modlitebňa.

Súbor:Medzany12Slovakia8.JPG|Evanjelická modlitebňa


## Referencie

## Iné projekty

## Externé odkazy
* 


Kategória:Obce okresu Prešov
Miklušovce

**Miklušovce** sú obec na Slovensku v okrese Prešov.

## Názov
### Vývin názvu obce
* 1773 – *Miklósvágás*, *Miklósvagas*, *Miklussowcze*
* 1786 – *Miklóschwágásch*, *Miklussowce*
* 1808 – *Miklósvágás*, *Miklússowce*, *Mikulássowce*, *Miklósfalva*, *Nickelsdorf*
* 1863 – 1902 – *Miklósfalu*, *Miklósvágás*
* 1907 – 1913 – *Miklósvágása*
* 1920 – *Miklúšovce*
* 1927 – *Miklušovce*

## Symboly obce
### Pečať
Obec Miklušovce používala na potvrdzovanie svojich písomností obecnú pečať z roku 1786. Je to najstaršia známa pečať obce zachovaná na písomnosti. Prvýkrát bola použitá 25. marca 1787. V kruhopise je majuskulným písmom uvedené: POS (sessio): MIKLOSVAGAS: 1786. V pečatnom poli je vyobrazený doprava otočený jeleň s výrazným parožím, stojací na zadných nohách. Predné má zdvihnuté, ako pri výskoku.

### Erb
Obec Miklušovce bola od roku 1751 vo vlastníctve šľachticov Šemšejovcov. Tí majú v svojom rodovom erbe vyobrazeného jeleňa vo výskoku, držiaceho na predných nohách malý oválny štít. Ak porovnáme symbol rodového a obecného erbu nachádzame pozoruhodnú podobnosť. Domnievame sa, že rytec pri zhotovovaní obecného pečatidla v roku 1786 prevzal z rodového erbu vtedajších majiteľov obce základný symbol jeleňa a znázornil ho v obecnom typáriu.

Erb obce Miklušovce - v modrom štíte strieborný vzpínajúci sa jeleň so zlatou zbrojou. 

### Vlajka
Vlajka obce Miklušovce pozostáva z troch pozdĺžnych pruhov vo farbách žltej (l/5), bielej (3/5) a modrej (1/5). Má pomer strán 2:3 a ukončená je tromi cípmi, t. j. dvomi zástrihmi, siahajúcimi do tretiny jej listu. 

Symboly obce Miklušovce sú zaevidované v Heraldickom registri Slovenskej republiky pod signatúrou M/96. 

## Obyvateľstvo
V roku 1970 žilo v obci 497 obyvateľov. Koncom roku 2004 mala obec 340 (obyvateľov.

## Kultúra a zaujímavosti
### Pamiatky
* Gréckokatolícky Chrám narodenia Presvätej Bohorodičky, jednoloďová gotická stavba s pravouhlým ukončením presbytéria a predstavanou vežou, asi z prelomu 13. a 14. storočia. V renesancii boli doplnené tri polia krížovej klenby lode. Veža bola pristavaná pravdepodobne až v roku 1812. Zo stredovekej stavby sa zachovali obvodové múry a krížová klenba presbytéria s klinovitými rebrami. Na severovýchodnej konzole klenby je zobrazená reliéfna postava starca s bradou. Krstiteľnica je taktiež kamenná, gotická. Z gotických detailov sa ďalej zachoval južný portál kostola s lomeným záklenkom. V interiéri boli objavené aj stredoveké nástenné maľby, neboli však zatiaľ prezentované. Fasády chrámu sú členené lizénami a oknami so segmentovým záklenkom. Veža je lemovaná priebežnými pilastrami a ukončená korunnou rímsou s terčíkom a ihlancovou helmicou.

Súbor:ChurchWMPMiklusovce13Slovakia1.jpg|Chrám narodenia Presvätej Bohorodičky
Súbor:ChurchWMPMiklusovce13Slovakia5.jpg
Súbor:Miklusovce11Slovakia14.jpg
Súbor:ChurchWMPMiklusovce13Slovakia7.jpg
Súbor:ChurchMiklusovce13Slovakia3.JPG|Detail gotického portálu


## Šport
* TJ Miklušovce

## Referencie

## Iné projekty

## Externé odkazy
* 


Kategória:Obce okresu Prešov
Mirkovce

**Mirkovce** sú obec na Slovensku v okrese Prešov.
náhľad|Foto Mirkovce

## Polohopis
Obec je situovaná približne 12 km juhovýchodne od Prešova v Košickej kotline, kde obec obklopujú Slanské vrchy.

V obci žije približne 1 400 obyvateľov. Mirkovce si zachovávajú tradičný charakter, hoci veľká časť obyvateľov dnes pracuje v okolitých mestách, najmä v Prešove a Košiciach.

## Dejiny
Prvá zmienka o Nižných Mirkovciach pochádza z roku 1320, kde sú označované ako „Myrk“ alebo „Mirkowcze“ a patrili myšlianskemu prepošstvu. Vyšné Mirkovce sa prvýkrát spomínajú v roku 1764 pod názvom „Felső Merk“. Obe tieto časti sa v roku 1944 zlúčili do jednej obce Mirkovce.

V roku 1949 obec zasiahla povodeň, ktorá spôsobila vážne škody a úmrtie štyroch osôb. V roku 1958 bolo v obci založené Jednotné roľnícke družstvo (JRD), čím sa posilnil poľnohospodársky charakter obce.

## Referencie

## Iné projekty
 

## Externé odkazy
* 


Kategória:Obce okresu Prešov
Lažany (okres Prešov)

**Lažany** sú obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol sv. Imricha, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z roku 1887. Loď je zaklenutá českou plackou, presbytérium konchou. Oltár pochádza z doby vzniku kostola. V roku 1925 boli doplnené vitráže. Fasády sú hladké s oknami s polkruhovým záklenkom. Veža vyrastá z priečelia členeného pilastrami vo forme rizalitu, ukončeného trojuholníkom s tympanónom. Ukončená je ihlancovou helmicou. 

Súbor:
Slovakia Sariska highlands 134.jpg|Kostol sv. Imricha


## Referencie

## Iné projekty


Kategória:Obce okresu Prešov
Krížovany

**Krížovany** sú obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol povýšenia sv. Kríža, jednoloďová gotická stavba s pravouhlým ukončením presbytéria, bez veže, asi z prvej štvrtiny 14. storočia. Na prelome 14. a 15. storočia bol interiér doplnený o nástenné maľby, z ktorých je časť v súčasnosti prezentovaná. Ide o zobrazenia sv. Štefana a Ladislava a podobenstva o múdrych a pochabých pannách na víťaznom oblúku. Na začiatku 16. storočia vznikla valená klenba lode s lunetami, kamenná krstiteľnica a neskorogotický krídlový oltár. Presbytérium je zaklenuté jedným poľom rebrovej krížovej klenby. Zo stredovekej stavby sa zachovali obvodové múry a krížová klenba presbytéria, v presbytériu vežové pastofórium s motívom pelikána. Fasády kostola sú hladké s oknami so polkruhovým záklenkom. Na južnej fasáde je prezentovaná časť gotického okna s lomeným záklenkom.

* Kaplnka sv. Valentína, gotická dvojpodlažná stavba na pôdoryse štvorca z polovice 14. storočia. Pôvodne išlo o stredovekú obytnú vežu, ktorú dal postaviť Mikuláš z Perína. Nachádza sa v areáli kostola. V 17. storočí bola upravená na sýpku. Až v roku 1770 získala svoje súčasné využitie ako kaplnka, v spodnom podlaží, v hornom zasa ako zvonica. Na poschodí sa nachádza neskorogotický sedlový portál, v kaplnke hviezdicová klenba. K zariadeniu kaplnky patrí rokokový oltár. Fasády kaplnky sú hladké s opornými piliermi, ukončená je stanovou strechou.

* Židovský cintorín

Súbor:Villages14Slovakia330.JPG|Areál kostola a kaplnky
Súbor:Krížovany 22 Slovakia 8.jpg|Kostol povýšenia sv. Kríža
Súbor:Villages14Slovakia314.JPG
Súbor:Villages14Slovakia327.JPG|Kaplnka sv. Valentína
Súbor:Villages14Slovakia328.JPG


## Referencie

## Iné projekty

## Externé odkazy
* 


Kategória:Obce okresu Prešov
Kvačany (okres Prešov)

**Kvačany** sú obec na Slovensku v okrese Prešov.

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1796. Obnovou prešiel v roku 1937. Interiér je zaklenutý dvoma poľami pruskej klenby. Nachádza sa tu klasicistický oltár a ikonostas s prvkami rokoka. Fasády sú členené lizénovými rámami s oknami s polkruhovým záklenkom. Veža je v hornej časti oktogonálna, ukončená ihlancovou helmicou.

Súbor:Slovakia Sariska highlands 64.jpg|Chrám sv. Michala archanjela
Súbor:Kvacany12Slovakia.jpg
Súbor:Slovakia Sariska highlands 63.jpg


## Referencie

## Iné projekty


Kategória:Obce okresu Prešov
Kokošovce

**Kokošovce** sú obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol narodenia sv. Jána Krstiteľa, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1815. Obnovou prešiel v rokoch 1865 a 1935. V nedávnej dobe bol rozšírený o polkruhovo ukončené presbytérium, ktoré bolo pripojené k staršiemu kvadratickému. Interiér je zaklenutý pruskými klenbami a českými plackami. Z pôvodného hlavného oltára pochádza voľný obraz sv. Jána Krstiteľa od V. Klimkoviča z roku 1866. Krstiteľnica v tvare zemegule z roku 1864 je neoklasicistická Fasády s nárožným zaoblením sú členené oknami so segmentovým záklenkom a šambránami. Veža vyrastá z priečelia vo forme rizalitu, ukončená je zvonovitou helmicou.

Súbor:Slovakia Kokosovce 4.JPG|Kostol narodenia sv. Jána Krstiteľa
Súbor:Kokosovce10Slovakia5.JPG
Súbor:Sneh, Kokošovce 20 Slovakia 2.jpg


## Referencie

## Iné projekty

## Externé odkazy
* 


Kategória:Obce okresu Prešov
Kojatice (okres Prešov)

**Kojatice**, do roku 1948 Kojetice, sú obec na Slovensku v okrese Prešov.

## Časti obce
Časti obce: Šarišské Lužianky, Kojatická Dolina

## Kultúra a zaujímavosti
### Pamiatky
* Rímskokatolícky Kostol sv. Ondreja, jednoloďová klasicistická stavba so segmentovým ukončením presbytéria a predstavanou vežou, z roku 1784. Úpravami prešiel v roku 1896. Poslednou pomerne necitlivou obnovou prešiel v roku 2007. Presbytérium je zaklenuté konchou, loď je zaklenutá českými plackami. V presbytériu sa nachádzajú fragmenty z odstráneného barokového oltára z druhej polovice 18. storočia, obraz sv. Ondreja, po stranách sochy sv. Ignáca z Loyoly a sv. Jána Nepomuckého a nad oltárom socha najsvätejšej trojice. Kazateľnica bola, žiaľ, taktiež odstránená. Fasády kostola sú členené lizénami a oknami s polkruhovým záklenkom so šambránami s páskou a klenákom. Veža je členená pilastrami a kordónovou rímsou, ukončená je korunnou rímsou s terčíkom s hodinami a ihlancovou helmicou.

Súbor:CulHer14Slovakia63.JPG|Kostol sv. Ondreja
Súbor:CulHer14Slovakia61.JPG
Súbor:CulHer14Slovakia67.JPG
Súbor:CulHer14Slovakia62.JPG|Detail veže
Súbor:CulHer14Slovakia71.JPG


## Referencie

## Iné projekty

## Externé odkazy
* 


Kategória:Obce okresu Prešov
Kendice

**Kendice** sú obec na Slovensku v okrese Prešov, v Prešovskom kraji.

## Polohopis
Kendice ležia v severnej časti Košickej kotliny v doline Torysy.
Obec má výhodnú zemepisnú polohu voči dvom východoslovenským metropolám, Košice ( – južne) a Prešov ( – severne).

### Vodné toky
Torysa

## Kultúra a zaujímavosti
### Pamiatky
* Rímskokatolícky Kostol sv. Michala archanjela, jednoloďová klasicistická stavba s oblým ukončením presbytéria a vežou tvoriacou súčasť jej hmoty, z roku 1819. Obnovou prešiel v roku 1889 a 1909. Interiér je je zaklenutý pruskými klenbami. Výmaľba pochádza z roku 1909 od A. Gratzla. Oltáre sú eklektické. Fasády sú hladké s oknami so segmentovým záklenkom. Priečelie s mierne vystupujúcou vežou je tvorené lizénovými rámami. Veža je ukončená korunnou rímsou s terčíkom a ihlancovou helmicou.

* Kaplnka sv. Jána Nepomuckého, klasicistická stavba na pôdoryse štvorca, zo začiatku 19. storočia. Interiér je zaklenutý českou plackou. Výklenok kaplnky so segmentovým záklenkom je lemovaný pilastrami. Ukončená zvonovitou helmicou.

Súbor:Slovakia Kendice 5.JPG|Kostol sv. Michala archanjela
Súbor:Villages14Slovakia85.JPG
Súbor:Kendice kostol 1 - panoramio.jpg|Interiér kostola


* Hrabeczyho kaštieľ, dvojpodlažná dvojtraktová barokovo-klasicistická stavba na pôdoryse obdĺžnika, z roku 1793.  Stavebníkom kaštieľa bol Ján Hrabeczy. Od roku 1875 bol v kaštieli umiestnený notársky úrad a pošta. Do roku 1920 tu žili Hrabeczyovci. Od 70. rokov 20. storočia nie je obývaný, no ostal udržiavaný. V interiéri sa nachádzajú korýtkové, plackové a valené klenby. Fasády kaštieľa sú členené oknami s rímsovými suprafenestrami. Priečeliu dominuje stredný trojosový rizalit. Strecha je polovalbová.

* Szakmaryho kúria, jednopodlažná dvojtraktová klasicistická stavba na pôdoryse obdĺžnika z roku 1838. Fasády kúrie sú členené oknami s rímsovými suprafenestrami. Priečeliu dominuje stredný trojosový rizalit, pôvodne otvorený portikus, členený stĺpmi a ukončený trojuholníkovým štítom s tympanónom. Strecha je valbová.

Súbor:Villages14Slovakia53.JPG|Hrabeczyho kaštieľ
Súbor:Villages14Slovakia84.JPG
Súbor:Villages14Slovakia83.JPG
Súbor:Villages14Slovakia55.JPG|Szakmaryho kúria
Súbor:Villages14Slovakia86.JPG


### Divadlo
Ochotnícky divadelný súbor "Etudy".

### Folklór
Kendičan – folklórna spevácka skupina

### Pravidelné podujatia
V Kendzicoch vešelo (folklórna prehliadka)

Kendické kapustové slávnosti (súťaž o najkrajšiu kapustu a vo varení kapustových jedál)

Katarínska zábava (farský ples)

Vianočný bazár (charitatívna akcia)

## Školstvo
* Cirkevná základná škola Kendice https://czskendice.edupage.org/

## Doprava
Premáva tam autobusová aj železničná doprava.

## Referencie

## Iné projekty

## Externé odkazy
* 


Kategória:Obce okresu Prešov
Hendrichovce

**Hendrichovce** sú obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol sv. Štefana prvomučeníka, jednoloďová pôvodne gotická stavba s pravouhlým ukončením presbytéria a malou strešnou vežou, z prvej tretiny 14. storočia. Stavba prešla úpravami v roku 1647 a barokovo bola prestavaná pred rokom 1761, keď vznikol plochý strop lode a krov. V roku 1820 bola rozšírená západným smerom, do súčasného rozsahu. Ďalšími úpravami prešiel v 20. storočí, keď bol prefasádovaný a vznikla súčasná moderná empora. Presbytérium kostola je zaklenuté gotickou krížovou rebrovou klenbou. Klenba dosadá na ihlanové konzoly, z ktorých jedna má podobu mužskej tváre s bradou. Sakristia lomenou valenou klenbou. Presbytériu dominuje renesančno-barokový hlavný oltár, dvojetážová architektúra s bočnými akantovými ušnicami, z roku 1641. Kazateľnica je baroková z obdobia okolo roku 1700. Na víťaznom oblúku je vročenie 1761, pripomínajúce prestavbu kostola. Fasády kostola sú hladké s oknami s polkruhovým záklenkom. Portál s polkruhovým záklenkom je umiestnený netradične na západnej strane južnej steny. Portál je lemovaný bosážou s klenákom. Strešná veža je ukončená stanovou strechou.

* Kaštieľ Ghillányovcov, dvojpodlažná baroková dvojtraktová stavba na pôdoryse obdĺžnika s manzardovou strechou, zo začiatku 18. storočia. Stojí pravdepodobne na mieste staršieho objektu, v archívnych prameňoch doloženého v 16. storočí. Objekt patril rodine Hedri, od konca 18. storočia rodine Ghillányi. Po roku 1821 ho má v zálohu Štefan Ganszaugh, ktorého iniciály s vročením 1832 možno vidieť na centrálne umiestnenom balkóne. Z tohto obdobia pochádza aj výrazná prestavba kaštieľa, ktorého krov bol datovaný po roku 1824. V roku 1947 kaštieľ v značne narušenom stave prevzala obec. V nedávnej dobe prešiel obnovou. Fasády kaštieľa sú členené stredným rizalitom so zaoblenými nárožiami s lizénami. Rizalitu dominuje na západnej strane klasicistický balón.

Súbor:Villages14Slovakia292.JPG|Kostol sv. Štefana prvomučeníka
Súbor:Villages14Slovakia293.JPG
Súbor:Villages14Slovakia294.JPG
Súbor:Villages14Slovakia244.JPG|Kaštieľ pred obnovou
Súbor:Villages14Slovakia291.JPG 


## Referencie

## Iné projekty

## Externé odkazy
* 


Kategória:Obce okresu Prešov
Gregorovce

**Gregorovce** sú obec na Slovensku v okrese Prešov.

## Obyvateľstvo
Počet obyvateľov k 31.12.2006:
* spolu 787
** muži 384
** ženy 403 

* Predproduktívny vek (0-14) spolu 153
* Produktívny vek (15-54) ženy 214
* Produktívny vek (15-59) muži 245
* Poproduktívny vek (55+Ž, 60+M) spolu 175

* Celkový prírastok (úbytok) obyv:
** spolu -11
*** muži -7
*** ženy -4

## Kultúra a zaujímavosti
### Pamiatky
* Veža rímskokatolíckeho Kostola Sedembolestnej Panny Márie, baroková stavba z rokov 1774 – 1775. Veža patrila k barokovému kostolu, ktorý bol v roku 2001 asanovaný a nahradený novostavbou. Fasády veže sú členené lizénovými rámami a oknami so segmentovým záklenkom so šambránami a štukovými suprafenestrami, ukončená je korunnou rímsou s trojuholníkovými štítmi a ihlancovou helmicou.

Súbor:Slovakia Gregorovce 6.JPG|Veža Kostola Sedembolestnej Panny Márie


## Referencie

## Iné projekty

## Externé odkazy
* 


Kategória:Obce okresu Prešov
Bretejovce

**Bretejovce** sú obec na Slovensku v okrese Prešov.

## Polohopis
Obec sa nachádza na ceste medzi Košicami a Prešovom.

## Kultúra a zaujímavosti
### Pamiatky
* Rímskokatolícky Kostol sedembolestnej Panny Márie, jednoloďová barokovo-klasicistická stavba so segmentovým ukončením presbytéria a predstavanou vežou, z rokov 1783 – 1785. Interiér je zaklenutý pruskými klenbami. Nachádza sa tu barokovo-klasicistický hlavný oltár s obrazom Piety, nad ktorým je obraz Obetovanie Izáka. Bočný oltár Panny Márie so sochami cherubínov je barokový z polovice 18. storočia. Kazateľnica v štýle luiséz je z 80. rokov 18. storočia. Fasády kostola sú členené pilastrami a oknami s oblým záklenkom a osteniami s klenákmi. Veža vyrastá z priečelia ukončeného štítom s volútami, je členená pilastrami a ukončená korunnou rímsou s terčíkom a ihlancovou helmicou. Nad vstupným portálom je vročenie 1785.

* Péchyovská kúria, dvojpodlažná trojtraktová empírová stavba na pôdoryse obdĺžnika, z prvej polovice 19. storočia. Interiér je zaklenutý valenými a pruskými klenbami. Fasáde dominuje stredný trojosový rizalit. NA severnej fasáde do dvora je trojosový portikus. Špaletové okná kúrie sú lemované pilastrami, rímsovými suprafenestrami s motívom rustikového polkruhového frontónu. Stavba je krytá valbovou strechou. Pri kúrii je dvojpodlažná sýpka.

* Panská vozáreň, jednopodlažná pravdepodobne klasicistická stavba na pôdoryse obdĺžnika s polovalbovou strechou. Na kratších stranách fasády sú dnes zamurované vjazdy s polkruhovými záklenkami.

Súbor:Slovakia Bretejovce 4.JPG|Péchyovský kaštieľ


## Referencie

## Iné projekty

## Externé odkazy
* 


Kategória:Obce okresu Prešov
Brežany

**Brežany** sú obec na Slovensku v okrese Prešov. 

## Polohopis
Obec leží v Šarišskej vrchovine, v údolí prítoku riečky Svinky, v nadmorskej výške okolo 370 metrov nad morom. 

## Dejiny
Do roku 1956 sa obec nazývala Bujakov, predtým Buják. Najstaršia písomná správa o Brežanoch je z roku 1329. Dedina vznikla s najväčšou pravdepodobnosťou už v druhej polovici 13. storočia. Aj v minulosti i teraz patrili Brežany medzi malé osady. Boli a sú filiálkou starobylej gréckokatolíckej farnosti Klenov o čom svedčí aj záznam v súpise z Mukačevskej gréckokatolíckej eparchie z roku 1788. Obec je v súčasnej dobe aj filiálkou rímskokatolíckej farnosti v blízkom Bajerove.

## Kultúra a zaujímavosti
### Pamiatky
* Gréckokatolícky Chrám sv. Lukáša evanjelistu, jednoloďová ľudová zrubová stavba s pravouhlým ukončením presbytéria a predstavanou vežou, z roku 1727. Pôdorysne sa vymyká karpatským chrámom východného obradu, jeho pôdorys je inšpirovanými kostolmi západného obradu. Interiér je plochostropý s trámovým stropom, presbytérium má lomenú klenbu. Nachádza sa tu barokový ikonostas z roku 1733 zdobený motívom vinnej révy ako symbolu Kristovej cirkvi. Na hlavnom oltári je obraz Korunovanie Panny Márie z roku 1782, signovaný F. Ferdinandym. Na bočných oltároch sú obrazy Piety a Krista s knihou života. Fasády majú priznanú zrubovú konštrukciu, pôvodne však boli omietané hlinenou mazaninou. Oná majú pravouhlé nadpražia, pod oknami je umiestnená priebežná pultová strieška chrániaca fasádu pred poveternostnými vplyvmi. Strechy sú pokryté šindľom. Vstup do chrámu je pravouhlý s profiláciou, nad ktorým je vročenie 1727. Veža je pripojená k západnej fasáde, ide o rámovú konštrukciu s ihlancovou helmicou pokrytou šindľom.

Súbor:Brezany-St Lucas Vue latérale.jpg|Chrám sv. Lukáša evanjelistu
Súbor:Brezany12Slovakia2.jpg
Súbor:Chrám svätého Lukáša Evanjelistu, Brežany 20 Slovakia 1.jpg
Súbor:Brezany-St Lucas.jpg
Súbor:Brezany-St Lucas-inscription entrée.jpg|Vstup do chrámu


## Referencie

## Iné projekty

## Literatúra
* Kaputa, A.: Chrám Brežany

## Externé odkazy
* 


Kategória:Obce okresu Prešov
Bertotovce

**Bertotovce** sú obec na Slovensku v okrese Prešov.

## Polohopis
Obec leží v regióne Šariš, v okrese Prešov a v Prešovskom kraji. Od Prešova je obec vzdialená 18 km. Popri obci vedie diaľnica D1 a cesta I/18.                         

## Názov
**Vývin názvu obce**
* 1320 – *(villa) Bertholdi*
* 1863 – *(villa) Bertoldi*
* 1873 – 1913 – *Berthót*
* 1920 – *Bertót*, *Berthót*, *Bertotovce* 

## Politika
### Starostovia
* 1994 – 1998 – Ing. František Marinica (???) 
* 1998 – 2002 – Ing. Martin Topor (???)
* 2002 – Ing. František Marinica (ĽS-HZDS, SMER-SD, SDĽ)
* 2006 – Ing. František Marinica (ĽS-HZDS,SMER,SNS)
* 2018 – 2022 – Anton Leššo
* 2022 – Richard Centko

## Kultúra a zaujímavosti
### Pamiatky
* Rímskokatolícky Kostol sv. Martina z Tours, jednoloďová neskoroklasicistická stavba s pravouhlým ukončením presbytéria a predstavanou vežou, z roku 1865. Obnovou prešiel v roku 1920. Interiér je zaklenutý pruskými klenbami. Nachádza sa tu modernistický oltár od V. A. Zavarského zo 40. rokov 20. storočia. Fasády kostola sú hladké s oknami s polkruhovým záklenkom. Veža je členená kordónovými rímsami a ukončená zvonovitou helmicou.

Súbor:Kostol, Bertotovce.jpg|Kostol sv. Martina biskupa


* Kaplnka Sedembolestnej Panny Márie, neogotická stavba z roku 1929. Priečeliu kaplnky s trojuholníkovým štítom dominuje na os fasády umiestnený vstup s lomeným záklenkom, nad ktorým je pamätná tabuľa na tomto mieste zavraždeného lekára Františka Majocha (1890 – 1919).

Súbor:Villages14Slovakia162.JPG|Kaplnka Sedembolestnej Panny Márie
Súbor:Villages14Slovakia160.JPG
Súbor:Villages14Slovakia101.JPG|Pamätná tabuľa Františka Majocha
Súbor:Villages14Slovakia158.JPG|Vedľa stojaca kaplnka
Súbor:Villages14Slovakia159.JPG


## Referencie

## Iné projekty

## Externé odkazy
* 


Kategória:Obce okresu Prešov
Adidovce

**Adidovce** (do roku 1927 *Adzidovce*, ) sú obec na Slovensku v okrese Humenné.

## Polohopis
Obec leží v údolí riečky Udava v Nízkych Beskydách. Nachádza sa tu prírodná rezervácia Iľovnica.

## Dejiny
Prvá písomná zmienka o obci je z roku 1543, v roku 1568 sa uvádza pod menom Adzudocz. V roku 1944 počas II. svetovej vojny tu v okolí prebiehali boje partizánov proti Nemcom.

## Obyvateľstvo
### Národnostné zloženie
údaje: Sčítanie obyvateľov, domov a bytov v roku 1991, Štatistický úrad Slovenskej republiky

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

## Kultúra a zaujímavosti
### Pamiatky
* Gréckokatolícky Chrám sv. Cyrila a Metoda, jednoloďová tradicionalistická  stavba s polygonálnym ukončením presbytéria a predstavanou vežou, z rokov 1930 – 1931. Autorom projektu je J. Polla, stavbu postavil staviteľ F. Vorsa. Fasády sú členené opornými piliermi a polkruhovo ukončenými oknami. Veža s lizénami je ukončená zvonovitou helmicou. Portál v podveží je riešený ako ústupkový neorománsky.

## Referencie

## Iné projekty

## Externé odkazy
* 

## Zdroj
*


Kategória:Obce okresu Humenné
Chmiňany

**Chmiňany** sú obec na Slovensku v okrese Prešov.

## Polohopis
Obec Chmiňany leží na južnom okraji Nízkych Beskýd a na ľavostranných prítokoch Dlhého potoka.  

Celková výmera chotára je 753 ha, z toho je 188 ha ornej pôdy a 260 ha lesov. 

## Obyvateľstvo
Postupný nárast počtu obyvateľov je zaznamenaný až koncom 18. storočia, kedy mala obec 275 obyvateľov a v roku 1869 to bolo už 430 obyvateľov. Tí sa zaoberali okrem tradičného poľnohospodárstva aj plátenníctvom, furmankou a predajom dreva v Prešove. 

Obec Chmiňany má 1 069 obyvateľov, z toho 344 občanov rómskeho pôvodu. V obci je 113 obývaných domov a 2 bytovky. Jedna je šesťbytová a druhá osembytová v rómskej osade. 

## Symboly obce
Obec má erb a pečiatku, v ktorých je znázornený sv. Michal archanjel. Vlajka je žlto-čierno-bielej farby. 

Odtlačok pečatidla pochádza z roku 1893. 

## Dejiny
Južne od obce bolo slovanské hradisko spred 11. storočia.

Najstaršia priama písomná správa o obci je z roku 1332, v ktorej sa uvádza, že v miestnom kostole pôsobil farár Martin. Existencia kostola však dokazuje, že obec jestvovala už niekoľko desaťročí pred najstaršou písomnou správou. Od polovice 16. storočia bola obec v záložnej držbe Prešova. Neskôr patrili Chmiňany šľachticom z Bertotoviec a Fričoviec. 

## Kultúra a zaujímavosti
### Pamiatky
* Rímskokatolícky Kostol sv. Michala archanjela, jednoloďová neskorogotická stavba s polygonálnym ukončením presbytéria a predstavanou vežou, asi z druhej polovice 15. storočia. V polovici 17. storočia bola doplnená predstavaná veža s typickou renesančnou štítkovou atikou. V druhej polovici 20. storočia bola pomerne necitlivo dostavaná nová južná sakristia. Presbytérium je zaklenuté hrebienkovou klenbou, loď je plochostropá. Presbytériu dominuje barokový hlavný oltár zo začiatku 18. storočia, so sochou sv. Michala archanjela, lemovaného sochami Mojžiša a Árona zo 17. storočia. V nadstavci je obraz Immaculaty. Jeho predela je tvorená krídlami staršieho gotického oltára. Fasády kostola sú hladké, členené opornými piliermi a oknami so segmentovým záklenkom. Veža je ukončená renesančnou štítkovou atikou.

Súbor:Chmiňany 22 Slovakia 3.jpg|Kostol sv. Michala archanjela
Súbor:Slovakia Sariska highlands 126.jpg


## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Prešov
Bajerov

**Bajerov** je obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol sv. Michala archanjela, jednoloďová klasicistická stavba so segmentovým ukončením presbytéria a predstavanou vežou, z roku 1826. Stojí na mieste staršej stavby. Obnovou prešiel v roku 1930. Interiér je zaklenutý pruskou klenbou, presbytérium konchou. Nachádza sa tu barokový hlavný oltár z druhej polovice 18. storočia, pochádzajúci zo staršieho kostola. Rokokové sochy na oltári, sv. Pavol, sv. Peter, sv. Katarína, sv. Barbora a sv. Sebastián sú rokokové, pravdepodobne od J. Hartmana. Na empore je umiestnený jednomanuálový organ značky Rieger z roku 1909. Fasády sú členené lizénami a oknami so segmentovým záklenkom, šambránou a nadokennou rímsou. Veža je členená lizénovými rámami so zdvojenými lizénami a ukončená je korunnou rímsou s terčíkom s hodinami a zvonovitou helmicou.

Súbor:Slovakia Sariska highlands 61.jpg|Kostol sv. Michala archanjela
Súbor:Slovakia Sariska highlands 59.jpg
Súbor:Slovakia Sariska highlands 60.jpg


### Parky
* Detský park Lienka

## Referencie

## Iné projekty

## Externé odkazy
* 


Kategória:Obce okresu Prešov
Baškovce

**Baškovce** môžu byť:
* obec v okrese Humenné, pozri Baškovce (okres Humenné)
* obec v okrese Sobrance, pozri Baškovce (okres Sobrance)
Brestov (okres Prešov)

**Brestov** je obec na Slovensku v okrese Prešov.

## Kultúra a zaujímavosti
### Pamiatky
* Zámčisko, archeologická lokalita zaniknutého hrádku, založeného v druhej polovici 13. storočia. Nachádza sa severozápadne od obce. Lokalita nie je prezentovaná.

* Rímskokatolícky Kostol nanebovzatia Panny Márie, jednoloďová baroková stavba s polkruhovým ukončením presbytéria a predstavanou vežou, z roku 1782. Obnovou prešiel po zemetrasení v roku 1813. Interiér je zaklenutý pruskými klenbami. Nachádzal sa tu neogotický hlavný oltár z roku 1904, ktorý bol v nedávnej dobe, žiaľ, odstránený. Na murovanej empore je umiestnený jednomanuálový organ od firmy Rieger z roku 1908. Fasády kostola sú členené oknami s polkruhovým záklenkom a opornými piliermi. Veža je členená pilastrami a ukončená korunnou rímsou s terčíkom a ihlancovou helmicou. Kostol sa nachádza v areáli ohradenom kamenným múrom.

Súbor:Brestov - panoramio - Joseph McDzedo.jpg|Kostol nanebovzatia Panny Márie
Súbor:Oltar Brestov - panoramio.jpg|Zaniknutý neogotický oltár


## Referencie

## Iné projekty

## Externé odkazy
* 


Kategória:Obce okresu Prešov
Bzenov

**Bzenov** je obec na Slovensku v okrese Prešov. V obci žije 779 obyvateľov.

## Názov
### Vývin názvu obce
* 1773 – *Berzenke*, *Bzenow*
* 1786 – *Berzenke*, *Bzenow*
* 1808 – *Berzénke*, *Bzdenow*, *Bzenow*
* 1863 – 1913 – *Berzenke*
* 1920 – *Bzinov*, *Bzenov*, *Bžany*
* 1927 – *Bzenov*

## Kultúra a zaujímavosti
### Pamiatky
* Rímskokatolícky Kostol sv. Ondreja, jednoloďová baroková stavba s polygonálnym ukončením presbytéria, bez veže, z roku 1746. Obnovou prešiel v roku 1928. V nedávnej dobe bol v obci postavený moderný kostol s rovnakým patrocíniom, zo starého kostola sa stal dom smútku. Interiér je plochostropý. Pôvodný barokový hlavný oltár bol, žiaľ, ukradnutý a je vystavený v galérii v Budapešti. Fasády kostola sú hladké, priečelie je ukončené konvexno-konkávne prehnutým štítom. Za kostolom stojí murovaná zvonica na pôdoryse štvorca s ihlancovou helmicou.

Súbor:Slovakia Sariska highlands 264.jpg|Kostol sv. Ondreja


## Referencie

## Iné projekty

## Externé odkazy
* 


Kategória:Obce okresu Prešov
Baškovce (okres Humenné)

**Baškovce** sú obec na Slovensku v okrese Humenné. 

## Polohopis
Obec leží na južnom úpätí Beskýd v doline Ondavky, v nadmorskej výške 190-315 metrov, 14 km na severozápad  od okresného mesta.
   
## Dejiny
Obec pravdepodobne vznikla v 14. – 15. storočí na základe zákupného práva a bola pomenovaná podľa šoltýsa. Od založenia a aj počas 17. storočia patrila Drugetovcom.

## Referencie

## Iné projekty

## Externé odkazy
* 


Kategória:Obce okresu Humenné
Červenica (okres Prešov)

**Červenica** je obec na Slovensku v okrese Prešov. 

## Kultúra a zaujímavosti
### Pamiatky
* Areál Dubníckych opálových baní. Nachádzajú sa medzi Zlatou Baňou a Červenicou. Pamiatkovo chránená je šachta opálovej bane, technická pamiatka vzniknutá po roku 1832 a štôlňa z roku 1832.

* Pomník Emmy D. Goldschmidtovej, pomník tvorený obeliskom, z konca 19. storočia.

### Zaujímavosti
* 

* Expozícia banskobystrického Múzea SNP medzi vypálenými obcami na východnom Slovensku uvádza aj obec Červenica.

## Referencie

## Iné projekty

## Externé odkazy
* 


Kategória:Obce okresu Prešov
Kategória:Obce vypálené počas druhej svetovej vojny na Slovensku
Drienovská Nová Ves

**Drienovská Nová Ves** je obec na Slovensku v okrese Prešov.

## Prírodné podmienky
### Vodné toky
Obcou preteká Novoveský potok, ktorý pramení v bukovom lese pod Nižnou Ščerbovou horou v nadmorskej výške . Na podrobnejších mapách je aj pod menom Bučinový jarok. Potok tečie západo-východným smerom a vlieva sa do Torysy. Bučinový jarok má dva pravostranné prítoky a je 3 –  dlhý. Na potoku sa nachádzajú dve protikalové hrádze, z ktorých jedna (horná) je súčasne (r. 2007) upravená na odkaľovaciu vodnú nádrž. V dolnej tretine toku bola vybudovaná regulácia, ktorá pár metrov pred vliatím sa potoka do Torysy je zakončená trojmetrovým vodopádom. V hornej tretine je popri toku niekoľko prameňov, z ktorých jeden je zachytený, využívaný a cenený pre čistotu vody.

Východne od obce, asi  od zástavby, tečie rieka Torysa. Rieku od zastavaného územia obce okrem polí oddeľuje aj diaľnica. K brehom Torysy sa dá dostať cez diaľničný nadjazd. V rokoch 2004 a 2006 najnižšie položené stavby v obci zaplavila storočná povodňová vlna.

Na opačnom konci chotára obce je horný začiatok strmých svahov Doliny Svinky ozvučenej hučiacou vodou rovnomennej rieky.

## Hospodárstvo
### Dôležité firmy
V dedine leží sklad minerálnych vôd, asi 200 metrov na juhovýchod od železničnej zastávky. V časti Tekeryš je firma, ktorá sa zaoberá prevažne stavebníctvom. V obci je aj veterinár, ktorý vykonáva operácie zvierat.

## Školstvo
V obci sa nachádza základná škola od 1. po 4. ročník navštevovaná aj rómskymi a mentálne zaostalými deťmi, ktorým pedagógovia pomáhajú pri vyučovaní. Základná škola má aj nultý ročník, kde pracujú s deťmi, ktoré by inak prišli do školy bez absolvovania predškolskej prípravy. Základná škola je veľmi dobre vybavená didaktickými pomôckami. V obci je aj materská škola.

## Doprava
V obci leží autobusová (pri hlavnej ceste) aj železničná (na východ od autobusovej) zastávka, vlaky a autobusy premávajú pravidelne priemerne každú až každé dve hodiny.

## Referencie

## Iné projekty

## Externé odkazy
* 


Kategória:Obce okresu Prešov
Dulova Ves

**Dulova Ves** (, do roku 1948 *Guľvas*) je obec na Slovensku v okrese Prešov. V roku 2013 mala obec 851 obyvateľov, aktuálne aj so všetkými časťami má obec okolo 1700 obyvateľov. Prvá písomná zmienka o obci je z roku 1414 pod názvom Gywlwez(Gulvas).

## Časti obce
Delí sa na 4 časti: Stará časť obce, Vlčie Doly, Košariská a Čergov.

## Vodné toky
Prírodný potok Delňa.

## Šport
V obci je aktívny futbalový klub TJ ŠM Dulova Ves a stolnotenisový oddiel. 

Bežci z Dulovej Vsi dosahujú v Prešovskom regióne, ale aj v celoslovenskom  meradle kvalitné výsledky na polmaratónskych tratiach.

## Referencie

## Iné projekty

## Externé odkazy
* 


Kategória:Obce okresu Prešov
Chminianska Nová Ves

**Chminianska Nová Ves** je obec na Slovensku v okrese Prešov.

## Kultúra a zaujímavosti
### Pamiatky
* Rímskokatolícky Kostol obrátenia sv. Pavla apoštola, jednoloďová rokokovo-klasicistická stavba so segmentovým ukončením presbytéria a vežou tvoriacou súčasť jej hmoty, z roku 1782. Stojí na mieste staršieho stredovekého kostola. Donátormi kostola boli Szinyeiovci. Presbytérium je zaklenuté konchou, loď je zaklenutá pruskou klenbou. V presbytériu sa nachádza barokový hlavný oltár z druhej polovice 18. storočia s obrazom Obrátenia sv. Pavla a po stranách sochami sv. Štefana kráľa a sv. Ladislava. Na tabernákulu sú sochy cherubínov. Na ľavej strane víťazného oblúka je kazateľnica z dielne J. Hartmanna, po jeho stranách sú bočné oltáre, sv. Anny a Immaculaty, rokokovo-klasicistické práce z rovnakého obdobia. Fasády kostola sú členené pilastrami a oknami s elipsovým záklenkom. Priečelie je dekorované bohatou rokokovou štukovou výzdobou vo frontóne portálu, okien a na hlaviciach pilastrov. Veža je ukončená barokovou helmicou s laternou.

Súbor:Chminianska Nová Ves 22 Slovakia 3.jpg|Kostol obrátenia sv. Pavla apoštola
Súbor:Villages14Slovakia295.JPG
Súbor:Slovakia Sariska vrchovina 103.jpg 


* Kaštieľ rodiny Szinyei, jednopodlažná neskorobaroková dvojtraktová stavba na pôdoryse obdĺžnika so stredným elipsovým rizalitom a manzardovou strechou, z polovice 18. storočia. V roku 1845 sa tu narodil významný uhorský maliar Pavol Szinyei Merse. Po druhej svetovej vojne bol znárodnený, sídlil tu sklad a neskôr škôlka. Interiér je zaklenutý valenými a pruskými klenbami. Fasády kaštieľa sú hladké, vstup s portálom so segmentovým záklenkom je ukončený trojuholníkovým štítom s tympanónom. Na severnej strane sa nachádza rizalit s eliptickým zaoblením.  

## Osobnosti obce
### Rodáci
* Pavol Szinyei Merse (* 1845 – † 1920), významný uhorský maliar, priekopník impresionizmu

## Galéria

Súbor:Slovakia Sariska highlands 173.jpg|Pohľad od Ondrášoviec
Súbor:Slovakia Sariska vrchovina 101.jpg|Centrum obce
Súbor:Slovakia Sariska highlands 176.jpg|Pohľad na kostol


## Referencie

## Iné projekty

## Externé odkazy
* 


Kategória:Obce okresu Prešov
Hrabkov

**Hrabkov** je obec na Slovensku v okrese Prešov.

## Dejiny
Najstaršia správa o Hrabkove je v registri pápežského desiatku z roku 1332. Vtedy a aj v nasledujúcich rokoch v miestnom kostole pôsobil farár Sigfrid.

### Vývin počtu obyvateľov
* Počet obyvateľov: 1869-726, 1880-688, 1890-631, 1900-591, 1910-565, 1921-533, 1930-574, 1940-685, 1948-723, 1961-824, 1970-913.

## Názov
### Vývin názvu obce
* 1330 – *Crapcko*, *Crapse*, *Harapko*, *Hrabka*
* 1334 – *Harapko*, *Harapkou*
* 1427 – *Hrabkow*; maď. Hrabkó, Harapkó; hrabkovský; Hrabkovčan, -ka

## Politika
* Starostovia obce: Alojz Broda, Štefan Fotta, Pavol Bujnovský, Marta Fottová, Jaroslav Hovančák, Eva Harčariková

## Kultúra a zaujímavosti
### Pamiatky
* Rímskokatolícky Kostol sv. Šimona a Júdu, jednoloďová ranogotická stavba s pravouhlým ukončením presbytéria a predstavanou vežou, asi z prvej tretiny 14. storočia. Po vzniku miestneho augustiniánskeho kláštora, prešiel miestny farský kostol do vlastníctva kláštora. O kostol prišli však už v roku 1351. Barokovou úpravou prešiel v roku 1716. Obnovou prešiel po zemetrasení v 19. storočí a v roku 1949. V interiéri sa nachádza na empore sa nachádza jednomanuálový organ značky Rieger z roku 1913. Zo stredovekej stavby sa zachovali obvodové múry, krížová rebrová klenba v presbytériu a dva portály s lomeným záklenkom, južný do lode a v podveží. Východné okno presbytéria s polkruhovým záklenkom pochádza z doby vzniku stavby. V areáli kostola je uložená vzácna kamenná stredoveká krstiteľnica s reliéfmi mníšok so štvorlístkami a krížov. Fasády kostola s nevhodnou brizolitovou omietkou sú hladké s oknami s lomeným záklenkom. Veža je ukončená ihlancovou helmicou.

* Zaniknutý Kláštor augustiniánov sv. Ducha, založený bol v roku 1334 Mikulášom z Perína. Išlo o dcérsky priorát augustiniánskeho kláštora vo Veľkom Šariši. Po roku 1353 prešiel patronát nad kláštorom na pánov z Víťaza. Kláštor zanikol pravdepodobne v 16. storočí v dobe reformácie. Fragmenty kláštora boli, žiaľ, odstránené v roku 1980. Z kláštorného kostola sa zachovalo kamenné ostenie s lomeným záklenkom, sekundárne umiestnené do lurdskej jaskyne v areáli farského kostola.

Súbor:Villages14Slovakia321.JPG|Kostol sv. Šimona a Júdu
Súbor:Hrabkov, kostol svätého Šimona a Júdu 24 Slovakia 4.jpg
Súbor:Hrabkov, kostol svätého Šimona a Júdu 24 Slovakia 9.jpg
Súbor:Villages14Slovakia319.JPG
Súbor:Hrabkov, kostol svätého Šimona a Júdu 24 Slovakia 11.jpg|Portál zo zaniknutého kláštora


## Referencie

## Iné projekty

## Externé odkazy
* 
* Apsida.sk– profil gotického kostola
* Apsida.sk– profil zaniknutého kláštora


Kategória:Obce okresu Prešov
Brestov

**Brestov** môže byť:
* obec v okrese Humenné, pozri Brestov (okres Humenné)
* obec v okrese Medzilaborce, pozri Brestov nad Laborcom
* obec v okrese Prešov, pozri Brestov (okres Prešov)
* ruiny hradu v rovnomennej obci, pozri Brestov (hrad)
* sedlo v Malej Fatre, pozri Brestov (sedlo)
Geraltov

**Geraltov** je obec na Slovensku v okrese Prešov.

## Polohopis
Obec Geraltov leží na juhozápadnom výbežku Čergova. Poloha na pahorku predurčuje značnú nadmorskú výšku, ktorá dosahuje  Severným okrajom obce preteká Poddubinský jarok. Prístup do obce vedie cestou cez Mošurov, kde sa stretávajú komunikácie z Veľkého Šariša (cesta I/68 PrešovSabinov) a z Demjaty (cesta II/545 PrešovBardejov).

## Dejiny
Prvá písomná zmienka pochádza z roku 1339. Krátko po založení osady si obyvatelia vybudovali drevený kostol, ktorý bol koncom 18. storočia prevezený do Tročian v okrese Bardejov. Nový kamenný gréckokatolícky chrám stojí v obci od roku 1792. Nápisy v chráme v cirkevnej slovančine boli zničené pri rekonštrukcii chrámu v 20. storočí. Pri obci bola postavená Kaplnka Panny Márie Lurdskej. 

Geraltov má dve miestne časti, a to Závadku a Žatkovce. Pôvodne išlo o tri samostatné dediny, no kvôli nepriaznivému demografickému vývoju došlo k ich zlúčeniu. 

## Názov
### Vývin názvu obce
* 1850 – *Gerald*
* 1869 – *Gerált*
* 1880 – 1900 – *Gerált* 
* 1910 – *Gellért*
* 1921 – 1930 – *Geralt*
* 1950 – *Geraltov*

## Kultúra a zaujímavosti
### Pamiatky
* Gréckokatolícky Chrám Narodenia Presvätej Bohorodičky, jednoloďová barokovo-klasicistická stavba s dvoma bočnými kaplnkami, polkruhovým ukončením presbytéria a vežou tvoriacou súčasť jej hmoty, z roku 1792. Ide o príklad chrámov projektovaných tereziánskou stavebnou kanceláriou. Úpravami prešiel v roku 1913, keď vznikol aj jeho súčasný mobiliár s ikonostasom. Interiér je zaklenutý jedným poľom pruskej klenby, presbytérium a kaplnky konchou. Fasády chrámu sú členené maľovanými lizénami a oknami so segmentovým záklenkom. Veža vyrastajúca z priečelia vo forme rizalitu je ukončená korunnou rímsou a zvonovitou helmicou s laternou.

## Referencie

## Iné projekty

## Externé odkazy
* 
* Publikácia o obci


Kategória:Obce okresu Prešov
Janov (okres Prešov)

**Janov** je obec na Slovensku v okrese Prešov.

## Kultúra a zaujímavosti
### Pamiatky
* Gréckokatolícky Chrám sv. Michala archanjela, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1864. Interiér je zaklenutý pruskou klenbou. Nachádza sa tu šiatrový oltár a ikonostas z roku 1898. Fasády sú členené pilastrami a oknami s polkruhovým záklenkom a šambránami s rustikou. Veža členená pilastrami je ukončená ihlancovou helmicou. Priečelie tvorí rizalit lemovaný zdvojenými pilastrami.

Súbor:Janov Slovakia 7.JPG|Chrám sv. Michala archanjela
Súbor:Janov Slovakia 8.JPG
Súbor:Janov Slovakia 9.JPG


## Referencie

## Iné projekty

## Externé odkazy
* 


Kategória:Obce okresu Prešov
Janovík

**Janovík** je obec na Slovensku v okrese Prešov.

## Občianska vybavenosť
V obci sa nachádza rímskokatolícky Kostol sv. Jána Krstiteľa z rokov 1968 – 1974.

## Referencie

## Iné projekty

## Externé odkazy
* 


Kategória:Obce okresu Prešov
Lesíček

**Lesíček** je obec na Slovensku v okrese Prešov.

## Dejiny
Obec vznikla na základe zákupného práva na území Lipoveckého panstva. Prvá písomná zmienka o obci pochádza z roku 1402, kde sa uvádza ako Erdewske. Ďalšie názvy boli Erdwchke, Erdechke a v roku 1808 Lesníček; maďarský názov je Erdőcske. Obec patrila Jurajovi zo Žehly a neskôr ju vlastnili rodiny Segneyovcov a Karolyiovcov. V 19. storočí patrili okolité lesy štátu.

V rokoch 1402 a 1427 bola obec zdanená z piatich port. V roku 1787 žilo 247 obyvateľov v 34 domoch a v roku 1828 rovnaký počet obyvateľov v 33 domoch.

Hlavnou obživou bolo poľnohospodárstvo, chov dobytka a práca v lesoch.

## Obyvateľstvo
### Sčítanie 2011

## Kultúra a zaujímavosti
### Pamiatky
* Hrádok, archeologická lokalita zaniknutého stredovekého hradu, založeného v 13. storočí. Nachádza sa severne od obce.

## Referencie

## Iné projekty

## Externé odkazy
* 


Kategória:Obce okresu Prešov